Carrie Coon

Carrie Alexandra Coon (Copley, Ohio, AEB, 1981eko urtarrilaren 24a) aktore estatubatuarra da. Karreran ospe gehien eman izan dion lana telebistako bat izan da, HBO kateko The Leftovers (2014-2017) telesaileko rol nagusietako batean. 

 Ibilbide profesionala 
Ohion jaiotakoa da Carrie Coon, eta hango Mount Union Unibertsitatean gaztelera eta ingelesezko gradua lortu zuen 2003an.  

2006an beste unibertsitate titulu bat lortu zuen, antzezpenean, Wisconsin-Madisongo Unibertsitatea delakoan. 

Antzerkian, Tony Sari baterako izendatu zuten Who's Afraid of Virginia Woolf antzezlanaren 2012ko ekoizpen bategatik, eta agertu izan da zenbait filmetan, hala nola Gone Girl thriller psikologikoa (2014), The Post (2017) drama politikoa, Widows thrillerra (2018), Avengers Infinity War (2018) superheroien filma, edo Ghostbusters: Afterlife (2021).

 Bizitza pertsonala 
Aktore ezkondua dago Tracy Letts antzerki idazle eta aktorearekin 2013tik.

Mount Unioneko Ohioko ikasketak egin bitartean, urte sabatikoa hartu zuen eta, airez aldatzeko, Donostian bizi izan zen urtebetez. "Agur" esaten zuen elkarrizketa batek biraltasun pixka bat lortu zuen Euskal Herriko Twitterren 2022an.

Filmografia

Zinema
 Urtea Filma Pertsonaia Oharra(k) 2012 One in a Million Bix Film labur 2014 Gone Girl Margo Dunne 2016 Strange Weather Byrd2017 Great Choice Jen Film labur The Keeping Hours Elizabeth Izzy Gets the F*ck Across Town Virginia The Post Meg Greenfield2018 The Legacy of a Whitetail Deer Hunter Linda Ferguson Avengers: Infinity War Proxima Midnight Kin Morgan Hunter Widows Amanda Nunn 2020The Nest Allison O'Hara 2021 Ghostbusters: Afterlife Callie Spengler 2022 Boston Strangler Jean Cole 

Telebista
 Urtea Telesaila Pertsonaia Oharra(k) 2011 The Playboy Club Doris Hall "An Act of Simple Duplicity" atala 2013 Law & Order: Special Victims Unit Talia Blaine "Girl Dishonored" atala 2013 Ironside Rachel Ryan "Pilotua" 2014 Intelligence Luanne Vick "Patient Zero" atala 2014–2017 The Leftovers Nora Durst  2017 Fargo Gloria Burgle 3. denboraldia 2018 The Sinner Vera Walker 2. denboraldia 2021 What If...? Proxima Midnight (ahotsa) "What If... T'Challa Became a Star-Lord?" atala 2022 The Gilded Age Bertha Russell 

 Erreferentziak 

Kategoria:Ohioarrak
Kategoria:Ameriketako Estatu Batuetako emakume aktoreak